13 ຄົນ ເສຍຊີວິດ ໃນເຫດລະເບີດ ທີ່ແຄວ້ນ Dagestan ຂອງຣັດເຊຍ
ເຫດລະເບີດ 2 ຄັ້ງ ທີ່ສົງໄສວ່າເປັນການໂຈມຕີສະຫຼະຊີບ ຢູ່ແຄວ້ນ Dagestan ຂອງຣັດເຊຍ ເຮັດໃຫ້ມີຜູ້ເສຍຊີວິດ 13 ຄົນ ແລະບາດເຈັບຫຼາຍກວ່າ 100 ຄົນ
ເຈົ້າໜ້າທີ່ຣັດເຊຍໄດ້ຖິ້ມໂທດໃສ່ພວກໂຈມຕີສະຫຼະຊີບໃນເຫດລະເບີດສອງຄັ້ງທີ່ສາທາລະ ນະລັດ Dagestan ໃນເຂດພາກເໜືອ ຂອງພູ Caucasus ທີ່ເຮັດໃຫ້ 13 ຄົນເສຍຊີວິດ ແລະອີກ 100 ກວ່າຄົນໄດ້ຮັບບາດເຈັບ ເຈົ້າໜ້າທີ່ກ່າວວ່າ ລະເບີດລູກທຳອິດແມ່ນພົວພັນກັບລົດ ທີ່ໄດ້ແຕກຂຶ້ນຂະນະທີ່ຕຳຫຼວດ ພວມຍ່າງເຂົ້າໄປຫາ ຢູ່ດ່ານກວດແຫ່ງນຶ່ງໃນເມືອງ Makhachkala ນະຄອນຫລວງຂອງ Dagestan ສ່ວນລະເບີດລູກທີສອງແຕກຂຶ້ນຂະນະທີ່ພວກໃຫ້ການຊ່ອຍເຫຼືອສຸກເສີນໄປ ຮອດບ່ອນທີ່ລະເບີດລູກທຳອິດໄດ້ແຕກຂຶ້ນ ເຫດລະເບີດທັງສອງໄດ້ພາໃຫ້ເກີດໄຟໄໝ້ຊຶ່ງ ໄດ້ສ້າງຄວາມເສຍຫາຍໃຫ້ແກ່ ລົດຫຼາຍໆຄົນ ຕຳຫຼວດໄດ້ຕົກເປັນເປົ້າ ໃນການໂຈມຕີທຳນອງດຽວກັນນີ້ຂອງພວກກະບົດມຸສ ລິມຢູ່ທີ່ Dagestan ໃນເດືອນມີນາຜ່ານມານີ້ ການໂຈມຕີສະຫຼະຊີບສອງຄັ້ງຊ້ອນ ເຮັດໃຫ້ຢ່າງນ້ອຍ 40 ຄົນ ເສຍຊີວິດທີ່ກຸງມົສກູ ພວກແມ່ຍິງສອງຄົນ ທີ່ເປັນຜູ້ຮັບຜິດຊອບໃນການໂຈມຕີລົດໄຟໃຕ້ ດິນດັ່ງກ່າວແມ່ນໄປຈາກ Dagestan ຣັດເຊຍ ໄດ້ຮັບມືກັບການໂຈມຕີຂອງພວກກະບົດມຸສລິມຕໍ່ຕຳຫຼວດແລະເຈົ້າໜ້າທີ່ລັດຖະ ບານໃນເຂດພາກເໜືອຂອງພູ Caucasus ບ່ອນທີ່ໄດ້ມີການໂຈມຕີເຈົ້າໜ້າທີ່ລັດຖະບານ ເກືອບໃນແຕ່ລະມື້